b'\n_START_ARTICLE_\nCirokumulus\n_START_SECTION_\nOpis cirokumulusa\n_START_PARAGRAPH_\nSestavljeni so iz tankih belih kosmov ali peg, kakor da nebo prekriva \xc4\x8dipkast vzorec. Razporejeni so v bolj ali manj pravilnih progah ali skupinah. \xc5\xa0irina posameznih obla\xc4\x8dnih delov ne presega 1 stopinje (kar je pribli\xc5\xbena \xc5\xa1irina mezinca na iztegnjeni roki). Cirokumulusni oblaki ne povzro\xc4\x8dajo sence na zemlji._NEWLINE_Cirokumulus in altokumulus sta si v\xc4\x8dasih zelo podobna; kakorkoli za razliko od altokumulusa se cirokumulus nahaja vi\xc5\xa1je v ozra\xc4\x8dju. Zato se nam tudi zdi, da so cirokumulusni obla\xc4\x8dki mnogo manj\xc5\xa1i in ne dajejo sence.\n_START_SECTION_\nNastanek cirokumulusa\n_START_PARAGRAPH_\nCirokumulus nastane iz cirusa ali cirostratusa, ko se po\xc4\x8dasi ogreva iz spodnje strani. Segrevanje povzro\xc4\x8di, da se zrak dviguje in spu\xc5\xa1\xc4\x8da znotraj oblaka. Zato cirokumuluse obi\xc4\x8dajno povezujemo s cirusi in cirostratusi.\n_START_SECTION_\nNapoved vremena\n_START_PARAGRAPH_\nTi oblaki nas opozarjajo na zra\xc4\x8dno valovanje v vi\xc5\xa1jih plasteh ozra\xc4\x8dja in so prav tako pogosto znanilci poslab\xc5\xa1anja vremena.'